Posted by: Lulu | 2004/09/28
Kan u asb aan my kortliks verduidelik wat presies is Prelone?? My seuntjie (amper 16 maande) het dit so 3 maande terug by die dokter gekry op voorskrif. Volgens die apteker doen dit presies dieselfde as Celestamine vir 'n verkoue. Maar ek dink nie so nie. Ek hoor dit is goed vir babas wat sukkel met toe borsies.Op die oomblik het hy 'n nare blik hoes. Ek wil weet of dit veilig is om dit vir hom te gee en ek wil ook weet wat presies is Prelone?? Baie dankie vir u hulp.
Prelone is 'n steroid stroop, wat verseker nie sommer net vir elke hoes of benoude borsie gebruik moet word nie. Dit word alleen aanbeveel om ernstige irritasie van die lugweë te verbeter, maar dit doen niks aan die onderliggende siekte nie. 'n Blikhoes sonder benoudheid of koors kan 'n mens tuis dophou sonder medikasie. Indien u kind vererger of werklik kroep ontwikkel is dit beter as die dokter kyk.